আইএসআই, র, আরো কিছু থাকলে আরো কিছু, সবতো হলো, কিন্তু দেশের কারা, তা জানাই আজ সবচেয়ে গুরুত্বপূর্ণ। আমরা বাঙালিরা অসম্ভব বর্হিমুখী, সবসময় বাহিরের শক্তির প্রভাব খুঁজতে এতই ব্যস্ত থাকি, দেশের অপরাধীদের অপরাধীই মনে হয় না, দেশের অপরাধীদের দিকে কখনো আঙ্গুল তুলি না। এই করে করে আজ আমাদের দেশে ঠিক কত জঙ্গি আছে তাই আমরা জানি না। বাঙালি নিরীহ, ইসলাম শান্তির ধর্ম— এই বলে বলে বাঙালি জাতির উপর বাঙালি যুদ্ধাপরাধীদের বিচার হলো না আজ কয় বছর? সাম্রাজ্যবাদী শক্তি, কখনো ভারতীয় কখনো পাকিস্তানি চক্রান্ত এই করে করেই কি বাঙালির ইহজীবন শেষ হবে? এমন আত্মমুগ্ধ এবং অলস মধ্যবিত্ত সমাজ পৃথিবীর আর কোথাও আছে কিনা আমার জানা নেই।